section_heading: Inačice
paragraph_text: Prva i najpoznatija inačica Franchi SPAS-12 sačmarice je inačica sa sklopivim kundakom i unutarnjim kapacitetom od 8 metaka. Raniji modeli bili su opremljeni s odvojivim drvenim kundakom te su danas rijetki. Nakon što je SAD nametnuo uvozna ograničenja na ovu inačicu 1989. godine, ona se počela proizvoditi s fiksnim sintetičkim kundakom te unutarnjim kapacitetom od pet ili šest metaka, ovisno o propisima.